ເກີດການຕໍ່ສູ້ກັນ ທີ່ເມືອງ Paju ລະຫວ່າງຊາວເມືອງ ແລະ ພວກສົ່ງໃບປິວ
ເກີດການຕໍ່ສູ້ກັນ ຢ່າງຊຸນລະມຸນຂຶ້ນ ລະຫວ່າງ ພວກນັກເຄື່ອນໄຫວ ຕ້ານເກົາຫລີເໜືອ ແລະຊາວເມືອງ​ Paju ກ່ຽວກັບການສົ່ງໃບປິວ ເຂົ້າໄປໃນເກົາຫຼີເໜືອ.
ເກີດການຕໍ່ສູ້ກັນຢ່າງຊຸນລະມຸນຂຶ້ນ ຢູ່ເມືອງ Paju ຊຶ່ງເປັນ ເມືອງຊາຍແດນເກົາຫລີໃຕ້ໃນວັນເສົາມື້ນີ້ ລະຫວ່າງບັນດາ ນັກເຄື່ອນໄຫວທີ່ວາງແຜນຈະສົ່ງໃບປີວໂຄສະນາຊວນເຊື່ອ ເຂົ້າໄປໃນເກົາຫຼີເໜືອ ແລະຊາວເມືອງດັ່ງກ່າວທີ່ຕ້ອງການ ຂັດຂວາງພວກເຂົາເຈົ້າ ພວກນັກເຄື່ອນໄຫວ ມີແຜນທີ່ຈະປ່ອຍໝາກປູມເປົ້າໃຫຍ່ ເພື່ອນຳເອົາໃບປີວທີ່ ໄດ້ປະນາມລັດຖະບານພຽງຢາງເຂົ້າ ໄປໃນເກົາຫຼີເໜືອ ດັ່ງທີ່ເຂົາເຈົ້າໄດ້ເຮັດມາໃນຕົ້ນເດືອນນີ້ ມີການສົ່ງເຈົ້າໜ້າທີ່ຕຳຫລວດ ປະມານ 1,000 ຄົນ ໄປຍັງ ເມືອງຊາຍແດນດັ່ງກ່າວ ເກົາຫລີເໜືອໄດ້ເຕືອນວ່າ ຖ້າຫາກບໍ່ສາມາດຢຸດເຊົາການສົ່ງໃບປີວນີ້ແລ້ວ ມັນອາດ ຈະສ້າງຄວາມເສຍຫາຍໃຫ້ແກ່ແຜນການທີ່ຈະເປີດການເຈລະຈາຂັ້ນສູງກັນຄືນໃໝ່ ລະຫວ່າງສອງປະເທດເກົາຫລີ ຊາວເມືອງ Paju ກ່າວວ່າ ການຂົ່ມຂູ່ທີ່ຈະຕອບໂຕ້ທາງທະຫານຂອງເກົາຫລີເໜືອນັ້ນ ເປັນທີ່ເຊື່ອຖືໄດ້ ແລະບັນດານັກເຄື່ອນໄຫວ ແມ່ນເຮັດໃຫ້ຊີວິດຂອງ ຊາວເມືອງ ແລະ ບັນດາທຸລະກິດຕ່າງໆ ຕົກຢູ່ໃນຄວາມສ່ຽງ ເກົາຫລີໃຕ້ກ່າວວ່າ ຕົນບໍ່ສາມາດຂັດຂວາງພວກປະທ້ວງໄດ້ ຢ່າງຖືກຕ້ອງຕາມກົດໝາຍ ໃນການຊົມໃຊ້ສິດເສລີພາບ ກ່ຽວກັບການສະແດງອອກຊຶ່ງຄວາມຄິດ ຄວາມເຫັນ ຂອງ ພວກເຂົາເຈົ້າ